Aloysius Hitler
Aloysius Hitler Res apud Vicidata repertae: Nativitas: 7 Iunii 1837; Strones Obitus: 3 Ianuarii 1903; Lentia, Leonding Patria: Imperium Austro-Hungaricum, Imperium Austriacum Nomen nativum: Aloys Schicklgruber Familia Genitores: Johann Nepomuk Hiedler; Maria Schicklgruber Coniunx: Clara Hitler, Franziska Matzelsberger, Anna Glasl-Hörer Proles: Adolphus Hitler, Paula Hitler, Angela Hitler, Alois Hitler, Jr., Gustav Hitler, Ida Hitler, Otto Hitler, Edmund Hitler Memoria Sepultura: Leonding Aloysius Hitler (natus Alois Schicklgruber die 7 Iunii 1837 in Döllersheim in Austria Inferiore; mortuus die 3 Ianuarii 1903 in Leonding apud Lentiam), Annae Mariae Schicklgruber filius incerto patre ortus, fuit portitor (Zollbeamter) et Adolphi Hitler pater. Fama est Aloysium cingulo pugnisque inhumanissime Adolphum filium verberare et severa disciplina educare solitum esse. Aloysii pater putatur Iohannes Nepomuk Hiedler fuisse, qui Weitrae vivebat. Post mortem eius frater Iohannes Georgius Hiedler Aloysium alebat. Post secundum bellum mundanum et paulo ante damnationem ad furcam nazista Ioannes Frank, inter bellum Poloniae gubernator, scripsit vere Aloysii patrem quemdam mercatorem Iudaeum, Frankenberger, fuisse, quia Anna Maria Schicklgruber Gratiae apud hanc familiam Iudaicam operam dederat; hanc autem fabulam historici esse falsam putant. Anno 1876 Aloysius, Iohannis Nepomuk Hiedler iussu, nomen suum mutavit, ut partem hereditatis fratrum Hiedler acciperet. Tres testes — Iosephus Romeder, Iohannes Breiteneder, Engelbert Paukh — declaraverunt Iohannem Georgium Hiedler, vigesimum iam annum mortuum, eis dixisse Aloysii pater fuisse.